আঁকিবুকিতে প্রথাগত কোনও শিক্ষা নেই। শুধু ভাবনা,আবেগ আর নিজের শিল্পসত্ত্বাকে কাজে লাগিয়ে পোস্টারে প্রাণ সঞ্চার করেন একতা। প্রেরণা বলতে বাবা আর ছোটবেলার স্কুল। ‘আমাদের স্কুলেও প্রচুর আঁকার কাজ থাকত৷ সেগুলো বেশিরভাগই ছিল কোনও না কোনও থিমের উপর৷ বাবা আমাকে খুব সাহায্য করতেন৷ যদিও বাবারও সেই অর্থে আঁকাআঁকি নিয়ে প্রথাগত কোনও শিক্ষা ছিল না। তবু বাবার ভাবনাতেই ছোটবেলা থেকেই বিষয়ভিত্তিক আঁকার উপর আমার ঝোঁক তৈরি হয়’,বলছিলেন একতা।